Haasbekkie-fotokompetisie: WEN prettige pryse direk uit Tandeland! – Kraal Uitgewers
Die tandemuis is voorwaar 'n besige muis. Haasbekkies laat mos die tandjies die een na die ander waai in die hoop dat die tandemuis 'n draai kan kom maak. Nou is dit elke klein haasbekkie se kans om te wissel EN te wen!
As deel van die bekendstelling vanKraal Uitgewers se nuwe reeks kinderboeke, Kraal Kleinspan, verskyn die eerste boekie in dié reeks – Briewe van die tandemuis – eersdaags op die rak. Daarom word alle haasbekkies genooi om vir die Kraal Uitgewers Haasbekkie-fotokompetisie in te skryf. Dit is so maklik soos 1-2-3.
Enige maatjie wat 'n tand gewissel het en nou spog met 'n haasbekglimlag mag inskryf.
Mamma of pappa neem 'n foto van die haasbekglimlag, voltooi die onderstaande inskrywingsvorm en stem in om die haasbekkie in te skryf vir die kompetisie. Inskrywings is gratis en meer as een inskrywing mag ingestuur word. (Aandag, mammas – Kraal sal nie die foto's van inskrywings sonder die ouers se toestemming op enige platforms publiseer nie. Slegs die wenfoto sal gepubliseer word en dan slegs met die nodige toestemming. Foto's bly die eiendom van die fotograaf en sal nie deur Kraal verkoop word nie.)
Wanneer kan ek inskryf?
Inskrywings open op Maandag 5 Oktober en sluit op Maandag 23 November 2020.
'n Prettige geskenkpakkie direk uit Tandeland. Dié pakkie sal onder meer 'n kopie van die boekie Briewe van die tandemuis, 'n persoonlike brief van Kardoemsie die tandemuis en 'n pakkie tandekoepons (vir al die volgende tandjies wat gewissel word) insluit. Die pakkie sal per koerier na jou gestuur word.
(Ouer/voog se naam en van)
Haasbekkie se naam*
Haasbekkie se wenfoto*
(Geen fotos in skoolklere nie asb.)
Hiermee stem ek in tot die bepalings en voorwaardes van die Kraal Uitgewers Haasbekkie-fotokompetisie.
Met die oplaai van hierdie foto skryf ek die kind op die foto in vir die Kraal Uitgewers Haasbekkie-fotokompetisie en bevestig ek dat ek die ouer/voog van hierdie minderjarige kind is en dus die reg het om hom/haar in te skryf en die foto van hom/haar te verskaf.
Ook bevestig ek dat ek as ouer/voog die kind in eenvoudige taal ingelig het wat die kompetisie behels.
Hiermee gee ek ook toestemming dat indien die kind (van wie ek die ouer/voog is) se foto as wenfoto aangewys word, dié foto op Kraal Uitgewers se sosialemediaplatforms en dié van instellings van die Solidariteit Beweging gepubliseer mag word.
This entry was posted in Alle artikels, Kompetisies, Produkte and tagged Fotos, haasbek, kinders, kleuters, Kompetisie, Tandemuis, Wen.